ნეფრუსებეკი
ნეფრუსებეკი — ძველი ეგვიპტის ქალი-ფარაონი. ტურინის პაპირუსის თანახმად ქვეყანას მართავდა XII დინასტიის მმართველობის დასასრულს 3 წელი, 10 თვე და 24 დღე. ნეფრუსებეკი არის მეორე ქალი ფარაონი მეექვსე დინასტიის მმართველის, ნიტოკრისის შემდეგ, რომელიც ეგვიპტეს მართავდა. იგი ჩვეულებრივად მიიჩნევა ამენემჰეტ III-ის შვილად, მანეთონიც მას ამენემჰეტ IV-ის დად მიიჩნევს. სავარაუდოდ, ამენემჰეტ IV-ს გარდაცვალების შემდეგ არ დარჩენია მემკვიდრე და ტახტზე ავიდა ნეფრუსებეკი. ნეფრუსებეკის საფლავი აქამდე აღმოჩენილი არ არის. სავარაუდოდ, მისი კუთვნილება უნდა იყოს დაუსრულებელი პირამიდა მაზგუნში.